2011D0333 — DA — 06.06.2015 — 001.001

Dette dokument er et dokumentationsredskab, og institutionerne påtager sig intet ansvar herfor

►B ▼C1 KOMMISSIONENS AFGØRELSE af 7. juni 2011 om opstilling af miljøkriterier for tildeling af EU-miljømærket til kopipapir og grafisk papir (meddelt under nummer K(2011) 3751) (EØS-relevant tekst) (2011/333/EU) ▼B (EUT L 149 af 8.6.2011, s. 12)

Ændret ved:





Berigtiget ved:









▼B

▼C1

KOMMISSIONENS AFGØRELSE

af 7. juni 2011

om opstilling af miljøkriterier for tildeling af EU-miljømærket til kopipapir og grafisk papir

(meddelt under nummer K(2011) 3751)

(EØS-relevant tekst)

(2011/333/EU)

▼B







EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket ( 1 ), særlig artikel 8, stk. 2, efter høring af Den Europæiske Unions Miljømærkenævn, og ud fra følgende betragtninger: (1) I medfør af forordning (EF) nr. 66/2010 kan EU-miljømærket tildeles produkter, der medfører færre miljøpåvirkninger i hele deres livscyklus. (2) Forordning (EF) nr. 66/2010 foreskriver, at der fastsættes specifikke EU-miljømærkekriterier for hver produktgruppe. (3) Kommissionens beslutning 1999/554/EF ( 2 ) opstiller miljøkriterierne og de hertil knyttede krav til vurdering og verifikation for kopipapir og grafisk papir. Efter gennemgangen af kriterierne i nævnte beslutning er der med Kommissionens beslutning 2002/741/EF ( 3 ) opstillet reviderede kriterier, som gælder indtil den 30. juni 2011. (4) Disse kriterier er nu taget op til gennemgang i lyset af den teknologiske udvikling. Af denne gennemgang fremgår det, at definitionen på produktgruppen bør ændres, og at der bør opstilles nye miljøkriterier. Disse nye kriterier og de tilhørende krav til vurdering og verifikation bør gælde i en periode på fire år fra vedtagelsen af denne afgørelse. (5) Beslutning 2002/741/EF bør erstattes af hensyn til klarheden. (6) Producenter, hvis produkter er blevet tildelt miljømærket for kopipapir og grafisk papir på basis af kriterierne i beslutning 2002/741/EF, bør indrømmes en overgangsperiode, så de får tilstrækkelig tid til at tilpasse deres produkter til de reviderede kriterier og krav. Producenterne bør også have mulighed for at indgive ansøgninger efter kriterierne i beslutning 2002/741/EF eller efter kriterierne i nærværende afgørelse, indtil gyldighedsperioden for beslutning 2002/741/EF udløber. (7) Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 16 i forordning (EF) nr. 66/2010 — ud fra følgende betragtninger: VEDTAGET DENNE AFGØRELSE:







Artikel 1

1. Produktgruppen »kopipapir og grafisk papir« omfatter ark eller ruller af ikke forarbejdet, ubeskrevet hvidt papir og ikke forarbejdet pap af en basisvægt på 400 g/m2.

2. Den omfatter ikke avispapir, varmefølsomt papir, fotopapir og selvkopierende papir, indpakningspapir og duftpapir.

Artikel 2

I denne afgørelse forstås ved:

»genvundne fibre« : fibre, der er udtaget fra affaldsstrømmen i en produktionsproces, eller som er frembragt af husholdninger eller af kommercielle, industrielle eller institutionelle anlæg i deres egenskab af slutbrugere af produktet, og som ikke længere kan bruges til deres oprindelige formål. Omfatter ikke genbrug af materialer, der er frembragt i en proces, og som kan oparbejdes inden for samme proces (udskudspapir — egen produktion eller indkøbt).

Artikel 3

For at få tildelt et EU-miljømærke i medfør af forordning (EF) nr. 66/2010 skal kopipapir og grafisk papir tilhøre produktgruppen »kopipapir og grafisk papir« som defineret i artikel 1 og opfylde kriterierne og de tilhørende krav til vurdering og verifikation som anført i bilaget.

▼M1

Artikel 4

Miljøkriterierne for produktgruppen »kopipapir og grafisk papir« og de tilhørende krav til vurdering og verifikation gælder indtil den 31. december 2018.

▼B

Artikel 5

Til administrative formål er kodenummeret for »kopipapir og grafisk papir«»011«.

Artikel 6

Beslutning 2002/741/EF ophæves.

Artikel 7

1. Uanset artikel 6 vurderes ansøgninger om tildeling af miljømærket for produkter i produktgruppen »kopipapir og grafisk papir«, der indgives før datoen for vedtagelsen af denne afgørelse, i overensstemmelse med betingelserne i beslutning 2002/741/EF.

2. Ansøgninger om tildeling af EU-miljømærket for produkter i produktgruppen »kopipapir og grafisk papir«, der indgives efter datoen for vedtagelsen af denne afgørelse, men senest 30. juni 2011, kan enten baseres på kriterierne i beslutning 2002/741/EF eller på kriterierne i nærværende afgørelse.

Ansøgningerne vurderes ud fra de kriterier, de er baseret på.

3. Tildeles miljømærket på grundlag af en ansøgning, der er bedømt efter kriterierne i beslutning 2002/741/EF, kan det anvendes i 12 måneder fra datoen for vedtagelsen af nærværende afgørelse.

Artikel 8

Denne afgørelse er rettet til medlemsstaterne.









BILAG

GENERELT

Sigtet med kriterierne

Kriterierne tager navnlig sigte på at reducere udledningen af giftige eller eutrofierende stoffer i vandmiljøet, at reducere miljøskader eller -risici i forbindelse med anvendelsen af energi (global opvarmning, forsuring, nedbrydning af ozonlaget, udtømning af ikke-vedvarende ressourcer) ved at nedbringe energiforbruget og de dermed forbundne emissioner til luften, at reducere miljøskader eller -risici i forbindelse med anvendelsen farlige kemikalier og at følge bæredygtige forvaltningsprincipper med henblik på at beskytte skovene.

KRITERIER

Der opstilles kriterier for hvert af de følgende aspekter:

1. Udledninger til vand og luft

2. Energiforbrug

3. Fibre: bæredygtig skovforvaltning

4. Farlige kemiske stoffer

5. Affaldshåndtering

6. Brugsegnethed

7. Oplysninger på emballagen

8. Oplysninger på miljømærket.

Miljøkriterierne omfatter produktionen af papirmasse, herunder alle delprocesser fra det punkt, hvor fiberråmaterialet/det genvundne råmateriale passerer anlæggets porte til det punkt, hvor papirmassen forlader papirmøllen. Hvad angår papirproduktionsprocesserne, omfatter miljøkriterierne alle delprocesser fra bankning af papirmassen (opløsning af det genvundne papir) til oprulning af papiret på ruller.

Miljøkriterierne omfatter ikke transport, forarbejdning og emballering af papirmassen, papiret eller råmaterialer.

Krav til vurdering og verifikation

De specifikke krav, som anvendes ved vurdering og verifikation, er angivet ved hvert kriterium.

Når ansøgeren skal fremlægge erklæringer, dokumentation, analyser, prøvningsrapporter eller andet belæg for, at kriterierne opfyldes, er det underforstået, at dette kan stamme fra ansøgeren og/eller dennes leverandør(er) og/eller deres leverandør(er) alt efter omstændighederne.

Der kan eventuelt anvendes andre prøvningsmetoder end dem, der er anført ved de enkelte kriterier, hvis disse accepteres som ligeværdige af det ansvarlige organ, der skal vurdere ansøgningen.

Prøvning udføres så vidt muligt af laboratorier, som opfylder de generelle krav i standard EN ISO 17025 eller tilsvarende standard.

Et ansvarligt organ foretager kontrol på stedet for at sikre, at kriterierne opfyldes.

EU-MILJØKRITERIER

Kriterium 1 — Udledninger til vand og luft

a) COD, svovl (S), NOx, phosphor (P)

For hver af disse parametre skal udledningen til luft og/eller i vandmiljøet fra papirmasse- og papirfremstillingen udtrykkes i point (PCOD, PS, PNOx, PP), som angivet nedenfor.

Ingen af de point, der gives individuelt til PCOD, PS, PNOx, PP, må overstige 1,5.

Det samlede antal point (Ptotal = PCOD + PS + PNOx + PP), må ikke overstige 4,0.

PCOD beregnes på følgende måde (PS, PNOx og PP beregnes på præcis den samme måde).

For hver anvendt papirmasse »i« skal de dermed forbundne COD-emissioner (CODpapirmasse,i udtrykt i kg/ton lufttørret papirmasse — ADT) vægtes i henhold til deres relative andele af hver mængde anvendt papirmasse (papirmasse »i« for ton lufttørret papirmasse) og lægges sammen. Den vægtede COD-emission for papirmasserne lægges derefter sammen med den målte COD-emission fra papirproduktionen for at give en samlet COD-emission, CODtotal.

Den vægtede COD-referenceværdi for papirmasseproduktion beregnes på samme måde som summen af de vægtede referenceværdier for hver anvendt papirmasse og sammenlægges med referenceværdien for papirproduktion for at give en samlet COD-referenceværdi, CODreftotal. Referenceværdierne for hver anvendt papirmassetype og for papirproduktionen er anført i tabel 1.

Til sidst divideres den samlede COD-emission med den samlede COD-referenceværdi således:







Tabel 1 Referenceværdier for emissioner fra forskellige papirmassetyper og papirproduktion Papirmassetype/papir Emissioner (kg/ADT) (1) CODreference Sreference NOx reference Preference Bleget kemisk papirmasse (undtagen sulfit) 18,0 0,6 1,6 0,045 (1) Bleget kemisk papirmasse (sulfit) 25,0 0,6 1,6 0,045 Ubleget kemisk papirmasse 10,0 0,6 1,6 0,04 CTMP 15,0 0,2 0,3 0,01 TMP/slibmasse 3,0 0,2 0,3 0,01 Papirmasse af genvundne fibre 2,0 0,2 0,3 0,01 Papir (ikke-integrerede møller, hvor al den anvendte papirmasse købes på markedet) 1 0,3 0,8 0,01 Papir (andre møller) 1 0,3 0,7 0,01 (1) Der indrømmes undtagelse fra dette niveau op til niveau 0,1, hvis det kan påvises, at det højere P-niveau skyldes naturligt forekommende P i træmassen.

Ved kraftvarmeproduktion på samme anlæg kan NOx- og S-emissionerne fra elfremstilling trækkes fra den samlede mængde. Følgende ligning kan anvendes til at beregne andelen af emissionerne fra elfremstilling:

2 × (MWh(el))/[2 x MWh(el) + MWh(varme)]

Elektriciteten i denne beregning er den elektricitet, der fremstilles i kraftvarmeværket.

Varmen i denne beregning er nettovarmen fra kraftværket, der bruges til paprimasse/papirfremstilling.

Vurdering og verifikation: Ansøgeren skal fremlægge udførlige beregninger, som skal dokumentere, at dette kriterium overholdes, tillige med tilhørende dokumentation, bl.a. prøvningsrapporter på grundlag af følgende prøvningsmetoder: COD: ISO 6060; NOx: ISO 11564; S(oxid.): EPA nr. 8; S(red.): EPA nr. 16A svovlindholdet i olie: ISO 8754; svovlindholdet i kul: ISO 351; P: EN ISO 6878, APAT IRSA CNR 4110 eller Dr Lange LCK 349.

Dokumentationen skal omfatte en angivelse af målehyppigheden og en beregning af point for COD, S og NOx. Den skal inddrage alle emissioner af S og NOx, som forekommer i forbindelse med fremstillingen af papirmasse og papir, herunder damp, der genereres uden for produktionsstedet, med undtagelse af emissioner fra elproduktionen. Målingerne skal omfatte genvindingskedler, kalkovne, dampkedler og afbrændingsovne til stærkt ildelugtende gasser. Emissioner fra diffuse kilder skal også inddrages. De indrapporterede emissionsmængder af svovl til luften skal omfatte emissioner af såvel oxiderede som reducerede svovlforbindelser (dimethylsulphid, methylmercaptan, hydrogensulphid og lignende). Svovlemissionerne fra kraftvarmeproduktionen fra olie, kul og andre brændselstyper, hvor svovlindholdet er kendt, kan beregnes i stedet for at måles, og de skal indregnes.

Målinger af udledninger i vandmiljøet skal foretages på ufiltrerede og ikke-bundfældede prøver, der udtages enten efter behandling ved produktionsanlægget eller efter behandling i et offentligt rensningsanlæg. Perioden for målingerne baseres på produktionen i løbet af 12 måneder. Hvis der er tale om et nyt eller ombygget produktionsanlæg, skal målingerne være baseret på mindst 45 på hinanden følgende dage med en løbende, stabil produktion. Målingerne skal være repræsentative for den pågældende produktionsperiode.

Drejer det sig om integrerede møller, skal emissionsværdierne for papirmasse sættes til nul, og tallet for papirmøllen skal omfatte både papirmasse- og papirfremstilling, da det er vanskeligt at uddrage separate emissionstal for papirmasse og papir, hvis der kun foreligger et samlet tal for papirmasse- og papirfremstilling.

b) AOX

— Indtil den 31. marts 2013 må AOX-emissionerne fra fremstillingen af hver anvendt papirmasse ikke overstige 0,20 kg/ADT.

— Fra den 1. april 2013 og indtil gyldigheden af kriterierne i nærværende afgørelse ophører, må AOX-emissionerne fra fremstillingen af hver anvendt papirmasse ikke overstige 0,17 kg/ADT.

Vurdering og verifikation: Ansøgeren skal fremlægge en prøvningsrapport, hvor følgende prøvningsmetode er anvendt: AOX ISO 9562 ledsaget af udførlige beregninger, som skal dokumentere, at dette kriterium overholdes, tillige med tilhørende dokumentation.

Målehyppigheden skal oplyses i den underbyggende dokumentation. AOX måles kun under processer, hvor der anvendes chlorforbindelser til blegning af papirmassen. Det er ikke nødvendigt at måle AOX i spildevandet fra ikke-integreret papirproduktion eller i spildevandet fra papirmasseproduktion, hvor der ikke anvendes chlorblegning, eller hvor blegningen udføres med chlorfrie stoffer.

Målingerne foretages på ufiltrerede og ikke-bundfældede prøver, der udtages enten efter behandling ved produktionsanlægget eller efter behandling i et offentligt rensningsanlæg. Perioden for målingerne baseres på produktionen i løbet af 12 måneder. Hvis der er tale om et nyt eller ombygget produktionsanlæg, skal målingerne være baseret på mindst 45 på hinanden følgende dage med en løbende, stabil produktion. Målingerne skal være repræsentative for den pågældende produktionsperiode.

c) CO2

Emissionerne af kuldioxid fra ikke-vedvarende energikilder må ikke overstige 1 000 kg pr. ton fremstillet papir, inklusive emissioner fra elproduktionen (uanset om den finder sted i eller uden for produktionsanlægget). Emissionerne fra ikke-integrerede møller (hvor den anvendte papirmasse købes på markedet) må ikke overstige 1 100 kg pr. ton. Emissionerne skal beregnes som summen af emissionerne fra papirmasse- og papirfremstillingen.

Vurdering og verifikation: Ansøgeren skal fremlægge udførlige beregninger, som dokumenterer, at kriteriet er opfyldt, tillige med tilhørende dokumentation.

Ansøgeren skal fremlægge data om emissionerne af kuldioxid til luften. Dataene skal omfatte alle konventionelle brændsler, der benyttes under papirmasse- og papirproduktionen, herunder emissioner fra elproduktionen (uanset om den produceres i eller uden for anlægget).

Følgende emissionsfaktorer anvendes til beregning af CO2-emissioner fra brændsler:







Tabel 2 Brændsel Fossil CO2-emission Enhed Kul 95 g CO2 fossil/MJ Råolie 73 g CO2 fossil/MJ Brændselsolie 1 74 g CO2 fossil/MJ Brændselsolie 2-5 77 g CO2 fossil/MJ LPG 69 g CO2 fossil/MJ Naturgas 56 g CO2 fossil/MJ El fra elnettet 400 g CO2 fossil/kWh

Perioden for beregningerne eller massebalancerne skal baseres på produktionen i løbet af 12 måneder. Hvis der er tale om et nyt eller ombygget produktionsanlæg, skal beregningerne være baseret på mindst 45 på hinanden følgende dage med en løbende, stabil produktion. Beregningerne skal være repræsentative for den pågældende produktionsperiode.

Mængden af energi fra vedvarende energikilder ( 4 ) der er købt og anvendt til produktionsprocesserne, tages ikke i betragtning ved beregning af CO2-emissionerne: ansøgeren skal fremlægge passende dokumentation for, at den form for energi faktisk anvendes i møllen eller indkøbes eksternt.

Kriterium 2 — Energiforbrug

a) Elektricitet

Elforbruget i relation til papirmasse- og papirfremstillingen skal udtrykkes i point (PE) som anført nedenfor.

Antallet af point PE skal være 1,5 eller derunder.

Beregningen af PE foretages på følgende måde.

Beregning for papirmassefremstilling: For hver anvendt mængde papirmasse i skal det tilsvarende elforbrug (Epapirmasse, i udtrykt i kWh/ADT) beregnes således:

Epapirmasse, i = Intern elproduktion + købt el – solgt el

Beregning for papirfremstillingen: Tilsvarende skal elforbruget til papirfremstillingen (Epapir) beregnes således:

Epapir = Intern elproduktion + købt el – solgt el

Endelig skal pointsummen for fremstilling af papirmasse og papir (PE) beregnes på følgende måde:

Drejer det sig om integrerede møller, skal elektricitetsværdierne for papirmasse sættes til nul, og tallet for papirmøllen skal omfatte både papirmasse- og papirfremstilling, da det er vanskeligt at uddrage separate elektricitetstal for papirmasse og papir, hvis der kun foreligger et samlet tal for papirmasse- og papirfremstilling.

b) Brændsel (varme)

Brændselsforbruget i relation til papirmasse- og papirfremstillingen skal udtrykkes i point (PF) som anført nedenfor.

Antallet af point PF skal være 1,5 eller derunder.

Beregningen af PF foretages på følgende måde.

Beregning for papirmassefremstilling: For hver anvendt mængde papirmasse i skal det tilsvarende brændselsforbrug (Fpapirmasse, i udtrykt i kWh/ADT) beregnes således:

Fpapirmasse, i = Intern brændselsproduktion + købt brændsel – solgt brændsel 1,25 × den internt producerede el

Bemærk:

Fpapirmasse, i (og dettes bidrag til PF, papirmasse) behøver ikke blive beregnet for mekanisk papirmasse, medmindre det drejer sig om markedsført, lufttørret, mekanisk papirmasse, som indeholder mindst 90 % tørstof.

Mængden af brændsel anvendt til at fremstille den solgte varme føjes til termen »solgt brændsel« i ligningen ovenfor.

Beregning for papirfremstillingen: Brændselsforbruget til papirfremstillingen (Fpapir udtrykt i kWh/ADT) skal beregnes på tilsvarende måde:

Fpapir = Intern brændselsproduktion + købt brændsel – solgt brændsel 1,25 × den internt producerede el

Endelig skal pointsummen for fremstilling af papirmasse og papir (PF) beregnes på følgende måde:







Tabel 3 Tabel over referenceværdier for el og brændsler Papirmassetype Brændsel kWh/ADT Freference El kWh/ADT Ereference Kemisk papirmasse 4 000 (Bemærk: for lufttørret markedsført papirmasse, der indeholder mindst 90 % tørstof (admp), kan denne værdi opskrives med 25 % af hensyn til energiforbruget til tørring) 800 Mekanisk papirmasse 900 (Bemærk: denne værdi gælder kun for admp) 1 900 CTMP 1 000 2 000 Papirmasse af genvundne fibre 1 800 (Bemærk: for admp kan denne værdi opskrives med 25 % af hensyn til energiforbruget til tørring) 800 Papirtype Brændsel kWh/ton Elektricitet kWh/ton Ubestrøget træfrit finpapir Glittet magasinpapir (SC) 1 800 600 Bestrøget træfrit finpapir Bestrøget træholdigt magasinpapir (LWC og MWC) 1 800 800

Vurdering og verifikation (for både a) og b): Ansøgeren skal fremlægge udførlige beregninger, som dokumenterer, at kriteriet er opfyldt, tillige med al tilhørende dokumentation. De afgivne oplysninger skal derfor omfatte det samlede el- og brændselsforbrug.

Ansøgeren skal beregne hele energiforbruget, opdelt på varme/brændsler og elektricitet, der anvendes under produktionen af papirmasse og papir, inklusive den energi, der bruges ved fjernelse af tryksværte fra affaldspapir til produktion af genbrugspapir. Energiforbruget i forbindelse med transport af råmaterialer og til omdannelse og emballering skal ikke indregnes i beregningen af energiforbruget.

Det samlede varmeenergiforbrug omfatter alle indkøbte brændsler. Det omfatter også genvundet varmeenergi ved forbrænding af væsker og affald fra produktionsprocesser på stedet (f.eks. træaffald, savsmuld, væsker, affaldspapir og udskudspapir) såvel som varme, der genvindes ved intern elproduktion — ansøgeren behøver dog kun at medregne 80 % af varmeenergien fra sådanne kilder ved beregning af den samlede varmeenergi.

Ved elenergi forstås netto importeret el stammende fra elforsyningsnettet og intern elproduktion målt som eleffekt. Der skal dog ikke redegøres for el, som anvendes til spildevandsrensning.

Når der genereres damp med el som varmekilde, skal dampens varmeværdi beregnes og dernæst divideres med 0,8 og lægges til det samlede brændselsforbrug.

Drejer det sig om integrerede møller, skal brændels(varme)værdierne for papirmasse sættes til nul, og tallet for papirmøllen skal omfatte både papirmasse- og papirfremstilling, da det er vanskeligt at uddrage separate brændels(varme)tal for papirmasse og papir, hvis der kun foreligger et samlet tal for papirmasse- og papirfremstilling.

Kriterium 3 — Fibre: bæredygtig skovforvaltning

Fiberråmaterialet i papiret kan være genvundne eller nye fibre.

Nye fibre skal være omfattet af gyldige certifikater, der borger for bæredygtig skovforvaltning og for kontrol af leverandørkæden, og som er udstedt af en uafhængig ekstern certificeringsordning som f.eks. FSC, PEFC eller lignende.

Er det imidlertid efter en sådan certificeringsordning tilladt, at certificeret materiale blandes med ucertificeret materiale i et produkt eller i en produktlinje, må andelen af ucertificeret materiale ikke overstige 50 %. Ucertificeret materiale skal være omfattet af en kontrolordning, som sikrer, at det stammer fra lovlige kilder og opfylder eventuelle andre krav i certificeringsordningen vedrørende ucertificeret materiale.

Certificeringsorganer, der udsteder certifikater for skov og/eller leverandørkæden, skal være akkrediteret/anerkendt af den pågældende certificeringsordning.

Vurdering og verifikation: Ansøgeren skal fremlægge fyldestgørende dokumentation med angivelse af type, mængde og oprindelse for de fibre, der er anvendt i papirmassen og i papirproduktionen.

Anvendes der nye fibre, skal produktet være omfattet af gyldige certifikater for bæredygtig skovforvaltning og for kontrol af leverandørkæden udstedt af en uafhængig ekstern certificeringsordning som f.eks. FSC, PEFC eller lignende. Hvis produktet eller produktlinjen omfatter ucertificeret materiale, bør der fremlægges bevis for, at det ucertificerede materiale udgør mindre end 50 procent, og at det er omfattet af en kontrolordning, som sikrer, at det stammer fra lovlige kilder og opfylder eventuelle andre krav i certificeringsordningen vedrørende ucertificeret materiale.

Anvendes der genvundne fibre, skal ansøgeren fremlægge en erklæring med angivelse af den gennemsnitlige mængde genvundet papir, der er anvendt til produktet i overensstemmelse med standard EN 643 eller en tilsvarende standard. Ansøgeren skal fremlægge en erklæring om, at der ikke er anvendt udskudspapir (egen produktion eller indkøbt).

Kriterium 4 — Stoffer og blandinger, der ikke må anvendes eller kun må anvendes i begrænset omfang

Vurdering og verifikation: Ansøgeren skal fremlægge en liste over de kemikalier, der er anvendt til fremstillingen af papirmasse og papir, sammen med anden relevant dokumentation (som f.eks. sikkerhedsdatablade). Denne liste skal omfatte mængde, funktion og leverandører af alle de stoffer, som anvendes i fremstillingsprocessen.

a) Farlige stoffer og blandinger

I overensstemmelse med artikel 6, stk. 6, i forordning (EF) nr. 66/2010 må produktet ikke indeholde stoffer, der er nævnt i artikel 57 i Europa-Parlamentets og Rådets forordning (EF) nr. 1907/2006 ( 5 ), eller stoffer eller blandinger, der opfylder kriterierne for klassifikation i de nedenstående fareklasser eller -kategorier.







Liste over faresætninger og risikosætninger: GHS-faresætning (1) EU-risikosætning (2) H300 Livsfarlig ved indtagelse R28 H301 Giftig ved indtagelse R25 H304 Kan være dødelig, hvis det indtages og kommer i luftvejene R65 H310 Livsfarlig ved hudkontakt R27 H311 Giftig ved hudkontakt R24 H330 Livsfarlig ved indånding R23/26 H331 Giftig ved indånding R23 H340 Kan forårsage genetiske defekter R46 H341 Mistænkt for at forårsage genetiske defekter R68 H350 Kan fremkalde kræft R45 H350i Kan fremkalde kræft ved indånding R49 H351 Mistænkt for at fremkalde kræft R40 H360F Kan skade forplantningsevnen R60 H360D Kan skade det ufødte barn R61 H360FD Kan skade forplantningsevnen. Kan skade det ufødte barn. R60/61/60-61 H360Fd Kan skade forplantningsevnen. Mistænkes for at skade det ufødte barn R60/63 H360Df Kan skade det ufødte barn. Mistænkt for at skade forplantningsevnen R61/62 H361f Mistænkes for at skade forplantningsevnen R62 H361d Mistænkes for at skade det ufødte barn R63 H361f Mistænkes for at skade forplantningsevnen. Mistænkes for at skade det ufødte barn R62-63 H362 Kan skade børn, der ammes R64 H362 Forårsager organskader R39/23/24/25/26/27/28 H371 Kan forårsage organskader R68/20/21/22 H372 Forårsager organskader ved længerevarende eller gentagen eksponering R48/25/24/23 H372 Kan forårsage organskader ved længerevarende eller gentagen eksponering R48/20/21/22 H400 Meget giftig for vandlevende organismer R50 H410 Meget giftig for vandlevende organismer, med langvarige virkninger R50-53 H411 Giftig for vandlevende organismer, med langvarige virkninger R51-53 H412 Skadelig for vandlevende organismer, med langvarige virkninger R52-53 H413 Kan forårsage langvarige skadelige virkninger for vandlevende organismer R53 EUH059 Farlig for ozonlaget R59 EUH029 Udvikler giftig gas ved kontakt med vand R29 EUH031 Udvikler giftig gas ved kontakt med syre R31 EUH032 Udvikler meget giftig gas ved kontakt med syre R32 EUH070 Giftig ved kontakt med øjnene R39-41 Der må ikke anvendes kommercielle farveformuleringer, farvestoffer, midler til overfladeefterbehandling, hjælpekemikalier og belægningsmaterialer i papirmasse eller papir, hvis disse på ansøgningstidspunktet er tildelt eller kan tildeles faresætning H317: Kan forårsage allergisk hudreaktion R43 (1) Jf. Europa-Parlamentets og Rådets forordning (EF) nr. 1272/2008 (EUT L 353 af 31.12.2008, s. 1). (2) Jf. Rådets direktiv 67/548/EØF (EFT 196 af 16.8.1967, s. 1).

Anvendelse af stoffer eller blandinger, hvis egenskaber ændres af forarbejdningen på en sådan måde, at den identificerede fare ikke længere er til stede (f.eks. således, at de ikke længere er biotilgængelige, eller ved at de undergår en kemisk forandring), er undtaget fra overstående krav.

Koncentrationsgrænserne for stoffer eller blandinger, som kan tildeles eller er tildelt ovennævnte faresætninger eller risikosætninger, og som opfylder kriterierne for klassifikation i fareklasserne eller -kategorierne, og for stoffer, der opfylder kriterierne i artikel 57, litra a), b) eller c), i forordning (EF) nr. 1907/2006, må ikke overskride de generiske eller specifikke koncentrationsgrænser, der er fastsat i overensstemmelse med artikel 10 i forordning (EF) nr. 1272/2008. Er der fastsat specifikke koncentrationsgrænser, går disse forud for de generiske koncentrationsgrænser.

Koncentrationsgrænserne for stoffer, der opfylder kriterierne i artikel 57, litra d), e) eller f), i forordning (EF) nr. 1907/2006, må ikke overskride 0,1 vægtprocent.

Vurdering og verifikation: Ansøgeren skal bevise, at kriteriet er opfyldt, ved at fremlægge data om mængden (kg/ADT fremstillet papir) af stoffer anvendt i processen, og at de i kriteriet omhandlede stoffer ikke findes i slutproduktet ud over de anførte koncentrationsgrænser. Koncentrationen for stoffer og blandinger anføres i sikkerhedsdatabladene, jf. artikel 31 i forordning (EF) nr. 1907/2006.

b) Stoffer på den liste, der er omhandlet i artikel 59, stk. 1, i forordning (EF) nr. 1907/2006

Der gøres ingen undtagelser fra forbuddet i artikel 6, stk. 6, i forordning (EF) nr. 66/2010 for så vidt angår stoffer, der er udpeget som særlig problematiske og opført på den i artikel 59 i forordning (EF) nr. omhandlede liste, og som findes i blandinger, i en artikel eller i en homogen del af en kompleks artikel i koncentrationer på over 0,1 %. Specifikke koncentrationsgrænser fastsat i overensstemmelse med artikel 10 i forordning (EF) nr. 1272/2008 finder anvendelse, når koncentrationen er under 0,1 %.

Vurdering og verifikation: Listen over stoffer, der er udpeget som særlig problematiske og opført på kandidatlisten, jf. artikel 59 i forordning (EF) nr. 1907/2006, kan findes på:

http://echa.europa.eu/chem_data/authorisation_process/candidate_list_table_en.asp

Der skal henvises til listen på ansøgningsdatoen.

Ansøgeren skal bevise, at kriteriet er opfyldt, ved at fremlægge data om mængden (kg/ADT fremstillet papir) af stoffer anvendt i processen, og at de i kriteriet omhandlede stoffer ikke findes i slutproduktet ud over de anførte koncentrationsgrænser. Koncentrationen anføres i sikkerhedsdatabladene, jf. artikel 31 i forordning (EF) nr. 1907/2006.

c) Chlor

Chlorgas må ikke anvendes som blegemiddel. Dette krav gælder ikke for chlorgas i forbindelse med produktion og anvendelse af chlordioxid.

Vurdering og verifikation: Ansøgeren skal fremlægge en erklæring fra papirmasseproducenten eller -producenterne om, at der ikke er anvendt chlorgas som blegemiddel. Bemærk: selv om dette krav også gælder for blegning af genvundne fibre, accepteres det, at sådanne fibre i deres forudgående livscyklus er blevet bleget med chlorgas.

d) APEO

Alkylphenolethoxylater eller alkylphenolderivater må ikke tilsættes vaskeaktive stoffer, afsværtningskemikalier, skumdæmpere, dispergeringsmidler eller bestrygningsmidler. Alkylphenolderivater defineres som stoffer, der danner alkylphenoler i forbindelse med nedbrydningen.

Vurdering og verifikation: Ansøgeren skal fremlægge en eller flere erklæringer fra sine kemikalieleverandør(er) om, at der hverken er tilsat alkylphenolethoxylater eller alkylphenolderivater til disse produkter.

e) Restmonomerer

Den samlede mængde restmonomerer (med undtagelse af akrylamid), som kan tildeles eller er tildelt en eller flere af følgende risikosætninger (eller kombinationer heraf), og som findes i bestrygninger, retentionsfremmende midler, forstærkningsmidler, vandafvisende stoffer eller kemikalier, der anvendes til intern eller ekstern vandrensning, må ikke overskride 100 ppm (beregnet ud fra faststofindholdet):







Faresætning (1) Risikosætning (2) H340 Kan forårsage genetiske defekter R46 H350 Kan fremkalde kræft R45 H350i Kan fremkalde kræft ved indånding R49 H351 Mistænkt for at fremkalde kræft R40 H360F Kan skade forplantningsevnen R60 H360D Kan skade det ufødte barn R61 H360FD Kan skade forplantningsevnen. Kan skade det ufødte barn R60/61/60-61 H360Fd Kan skade forplantningsevnen. Mistænkes for at skade det ufødte barn R60/63 H360Df Kan skade det ufødte barn. Mistænkt for at skade forplantningsevnen R61/62 H400 Meget giftig for vandlevende organismer R50/50-53 H410 Meget giftig for vandlevende organismer, med langvarige virkninger R50-53 H411 Giftig for vandlevende organismer, med langvarige virkninger R51-53 H412 Skadelig for vandlevende organismer, med langvarige virkninger R52-53 H413 Kan forårsage langvarige skadelige virkninger for vandlevende organismer R53 (1) Jf. forordning (EF) nr. 1272/2008. (2) Jf. direktiv 67/548/EØF.

Akrylamid må ikke anvendes i bestrygninger, retentionsfremmende midler, styrkemidler, vandafvisende stoffer eller kemikalier, der anvendes til intern eller ekstern vandrensning, i koncentrationer på mere end 700 ppm (beregnet ud fra faststofindholdet).

Det ansvarlige organ kan tillade, at ansøgeren ikke opfylder disse krav med hensyn til de kemikalier, der anvendes til ekstern vandrensning.

Vurdering og verifikation: Ansøgeren skal fremlægge en erklæring om, at dette kriterium er opfyldt, sammen med anden relevant dokumentation (som f.eks. sikkerhedsdatablade).

f) Overfladeaktive stoffer i afsværtningsopløsninger

Alle overfladeaktive stoffer, der anvendes i afsværtningsopløsninger, skal være bionedbrydelige på lang sigt (prøvningsmetoder og tærskelværdier er angivet nedenfor).

Vurdering og verifikation: Ansøgeren skal fremlægge en erklæring om, at dette kriterium er opfyldt, sammen med anden relevant dokumentation (som f.eks. sikkerhedsdatablade) eller prøvningsrapporter for hvert overfladeaktivt stof. Dokumentationen skal indeholde oplysninger om prøvningsmetode, tærskelværdi og konklusion på grundlag af en af de følgende prøvningsmetoder og tærskelværdier: OECD 302 A-C (eller tilsvarende ISO-standarder) med en nedbrydningsprocent (inklusive adsorption) i løbet af 28 dage på mindst 70 % for 302 A og B og på mindst 60 % for 302 C.

g) Biocider:

Den aktive komponent i biocider eller biostatiske stoffer, der anvendes til at bekæmpe slimdannende organismer i vandcirkuleringssystemer, må ikke indebære risiko for bioakkumulering. Biocidernes bioakkumulationspotentiale er kendetegnet ved log Pow (log oktanol/vand-fordelingskoefficient) < 3,0 eller en eksperimentelt bestemt biokoncentrationsfaktor (BCF) ≤ 100.

Vurdering og verifikation: Ansøgeren skal fremlægge en erklæring om, at dette kriterium er opfyldt, sammen med de pågældende materiale- og sikkerhedsdatablade eller prøvningsrapporter, hvori der skal redegøres for prøvningsmetode, tærskelværdier og konklusion på grundlag af følgende prøvningsmetoder: OECD 107, 117 eller 305 A-E.

h) Azofarvestoffer

Der må ikke benyttes azofarvestoffer, der kan spaltes til nogen af følgende aromatiske aminer, jf. bilag XVII til forordning (EF) nr. 1907/2006:







1. 4-aminobiphenyl (92-67-1) 2. benzidin (92-87-5) 3. 4-chlor-o-toluidin (95-69-2) 4. 2-naphthylamin (91-59-8) 5. o-aminoazotoluen (97-56-3) 6. 2-amino-4-nitrotoluen (99-55-8) 7. p-chloraniline (106-47-8) 8. 2,4-diaminoanisol (615-05-4) 9. 4,4'-diaminodiphenylmethan (101-77-9) 10. 3,3'-dichlorbenzidin (91-94-1) 11. 3,3'-dimethoxybenzidin (119-90-4) 12. 3,3'-dimethylbenzidin (119-93-7) 13. 3,3'-dimethyl-4,4'-diaminodiphenylmethan (838-88-0) 14. p-cresidin (120-71-8) 15. 4,4'-methylen-bis-(2-chloranilin) (101-14-4) 16. 4,4'-oxydianilin (101-80-4) 17. 4,4'-thiodianilin (139-65-1) 18. o-toluidin (95-53-4) 19. 2,4-diaminotoluen (95-80-7) 20. 2,4,5-trimethylanilin (137-17-7) 21. 4-aminoazobenzen (60-09-3) 22. o-anisidin (90-04-0).

Vurdering og verifikation: Ansøgeren skal erklære, at produktet opfylder dette kriterium.

i) Metalkompleksfarvestoffer eller pigmenter

Farvestoffer eller pigmenter, der er baseret på bly, kobber, chrom, nikkel eller aluminium, må ikke anvendes. Kobberphthalocyaninfarvestoffer eller -pigmenter kan dog anvendes.

Vurdering og verifikation: Ansøgeren skal fremlægge en overensstemmelseserklæring.

j) Ionformige urenheder i farvestoffer

Niveauerne for ionformige urenheder i de anvendte farvestoffer må ikke overstige følgende værdier: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2 500 ppm; Hg 4 ppm; Mn 1 000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm; Zn 1 500 ppm.

Vurdering og verifikation: Ansøgeren skal fremlægge en overensstemmelseserklæring.

Kriterium 5 — Affaldshåndtering

Alle papirmasse- og papirproducerende anlæg skal have et system til håndtering af affald (som fastlagt for de pågældende papirmasse- og papirproduktionsanlæg af de kompetente myndigheder) og restprodukter fra produktionen af det miljømærkede produkt. Systemet skal dokumenteres eller beskrives i ansøgningen og mindst indeholde følgende punkter:

— fremgangsmåder med henblik på at adskille og anvende genvindelige materialer fra affaldsstrømmen

— fremgangsmåder med henblik på at nyttiggøre materialer til anden brug, f.eks. forbrænding til dampproduktion, opvarmning eller til brug i landbrugsproduktion

— fremgangsmåder med henblik på at håndtere farligt affald (som fastlagt for de pågældende papirmasse- og papirproduktionsanlæg af de kompetente myndigheder).

Vurdering og verifikation: Ansøgeren skal fremlægge en detaljeret beskrivelse af fremgangsmåderne til affaldshåndtering for hvert af de pågældende anlæg og en erklæring om, at kriteriet er opfyldt.

Kriterium 6 — Brugsegnethed

Produktet skal være brugsegnet.

Vurdering og verifikation: Ansøgeren skal fremlægge passende dokumentation for, at kriteriet er opfyldt. Prøvningsmetoderne skal være i overensstemmelse med en af følgende standarder:

— Kopipapir: EN 12281 — »Skrive-, kopi- og kontorpapir — Krav til kopipapir til kopimaskiner«

— Papir i endeløse baner: EN 12858 — »Skrive- og trykpapir, kontorpapir. Krav til papir i endeløse baner«

Produktet skal opfylde holdbarhedskrav i overensstemmelse med de relevante standarder. Brugervejledningen indeholder en liste over de normer og standarder, der skal anvendes til holdbarhedsvurderingen.

Anvendes de ovennævnte metoder ikke, skal producenterne garantere deres produkters brugsegnethed ved at forelægge passende dokumentation for papirkvaliteten i overensstemmelse med standard EN ISO/IEC 17050-1:2004, som indeholder generelle kriterier for leverandørers overensstemmelseserklæring.

Kriterium 7 — Oplysninger på emballagen

Følgende oplysninger skal være anført på produktemballagen:

»Brugt papir bør så vidt muligt afleveres til genvinding«.

Er der anvendt genvundne fibre, skal fabrikanten desuden ved siden af EU-miljømærket anføre minimumsprocentdelen af genvundne fibre.

Vurdering og verifikation: Ansøgeren skal indlevere en prøve af produktemballagen med de foreskrevne oplysninger.

Kriterium 8 — Oplysninger på EU-miljømærket

Det valgfrie mærke med tekstrubrik skal indeholde følgende tekst:

»— Mindsket luft- og vandforurening

— anvendelse af certificerede fibre OG/ELLER af genvundne fibre [alt efter omstændighederne]

— begrænset brug af farlige stoffer«.

Retningslinjerne for brugen af det valgfrie mærke med tekstrubrik kan findes i »Guidelines for use of the Ecolabel logo« på webstedet:

http://ec.europa.eu/environment/ecolabel/promo/pdf/logo%20guidelines.pdf

Vurdering og verifikation: Ansøgeren skal indlevere en prøve af produktemballagen, hvor mærket er vist, samt en erklæring om, at produktet opfylder dette krav.